20/10/2010 | Administración LocalMunicipal
Mugardos
Aprobación definitiva á modificación puntual ao Plan Xeral de Ordenación Municipal do Concello de Mugardos, no ámbito do solo urbano non consolidado denominado P1-”Pedreira”

Pola orde do 23 de setembro de 2010, da Consellería de Medio Ambiente, Territorio e Infraestruturas, outorgouse aprobación definitiva á Modificación Puntual ao Plan Xeral de Ordenación Municipal do Concello de Mugardos, no ámbito do Solo Urbano Non Consolidado denominado P1-“Pedreira”, redactado polo arquitecto D. Bahadur Marba Kuiper, con data de agosto de 2010. A orde de aprobación publicouse no Diario Oficial de Galicia núm.192 do 5 de outubro de 2010. De seguido publícase a normativa urbanística correspondente á modificación puntual, en cumprimento do previsto no artigo 92 da Lei 9/2002, do 30 de decembro, de ordenación urbanística e protección do medio rural de Galicia e no artigo 70.2 da Lei 7/1985, do 2 de abril, reguladora das bases do réxime local. Segundo o disposto no artigo 85.9 da Lei 9/2002, de 30 de decembro, de ordenación urbanística e protección do medio rural de Galicia, contra esa orde non cabe recurso en vía administrativa; non obstante, contra ela se poderá interpoñer recurso contencioso-adminitrativo ante a Sala correspondente do Tribunal Superior de Xustiza de Galicia, no prazo de dous meses, a contar dende o día seguinte ó da súa publicación, segundo o disposto nos artigos 10 a 46 da Lei 29/1998, de 13 de xullo, reguradora da xurisdicción contencioso-administrativa. (…) O dezanove de outubro de 1999, o pleno do concello aproba definitivamente o PXOM do concello de Mugardos ao abeiro da Lei 1/1997 do solo de Galiza. O contido íntegro da normativa publicase no Boletín Oficial da Provincia (B. O. P nº 289) do 18 de decembro do 1999. Nesta normativa, o apartado da Memoria 1.1 Diagnóstico da situación actual no seu subapartado 1.1.2 de Equipamentos di o seguinte: “. La red de equipamientos comunitarios es genéricamente suficiente. Se aprecia no obstante, escasez de suelo de propiedad municipal con destino a futuros usos comunitarios o de vivienda de protección pública. Como principales necesidades aparecen las derivadas de: - La inadecuación del edificio del Concello (Precisa una remodelación y adaptación en superficies a las actuales y futuras necesidades municiales administrativas y de servicios) - La carencia de suelo público y privado para equipamientos turísticos y recreativos.” Na xustificación da ordenación urbanística proposta no PXOM, preséntase o cadro comparativo entre estándares das normas provinciais e previsións do PXOM segundo o tipo de equipamentos, sendo os existentes 291.539m 2 dos que 55.905 son zonas verdes. Neste mesmo cadro aparecen as previsións do PXOM que aumentan estas últimas en 33.075 m 2. Segundo a análise realizada no documento vixente, o concello de Mugardos posúe unha rede de dotacións municipais consolidada, prevíndose no PXOM soamente un incremento das reservas de solo para zonas verdes, quedando o resto de equipamentos cubertos cos existentes. Dentro de ditos equipamentos consolidados, atópanse os terreos delimitados como equipamento deportivo obxecto da presente modificación. Entendemos que a presente modificación prevé maiores reservas de solo para sistemas xerais de equipamentos, ao ter que aumentar a superficie dos grafados no PXOM no ámbito do P1, dando servizo a poboación do municipio, sen aumentar a capacidade residencial derivada do plan. O ámbito obxecto da presente modificación afecta a dúas categorías de solo: por unha banda o solo urbano consolidado de O Castro, e pola outra o solo urbano non consolidado denominado S. U. N. C. P-1 “Pedreira”. O presente PXOM no plano de ordenación número 10 delimita o núcleo rural de “O Castro-Penedo-A Cañota” deixando fóra da delimitación as parcelas de equipamento deportivo xa consolidadas, incluíndoas no solo urbano consolidado. As características especificadas no cadro de determinacións urbanísticas de accións para o desenvolvemento coma estudio de detalle son as seguintes: • Superficie: 44.320 m 2 • Aproveitamento tipo: 0,20 m 2 /m 2 • Condicións urbanísticas da Acción: - Equipamento de solo libre público mínimo do 30 % do sector. - Solo residencial familiar en todas as súas tipoloxías. - Altura máxima de Baixo + 1 • Sistema de actuación: Compensación O ámbito de actuación desenvólvese entre o núcleo de O Castro e o solo urbano e o non consolidado P1-Pedreira. O PXOM vixente do ano 1999, incluíu parte da parcela existente de equipamento deportivo, dentro do polígono de solo urbano non consolidado. Nestes intres, a LOUG establece para o cálculo de aproveitamento tipo no artigo 113 a obrigatoriedade de excluír do cálculo os terreos afectos a dotacións públicas de carácter xeral ou local existentes. Anteriormente, a sociedade deportiva sen ánimo de lucro S. D. C. Galicia era a propietaria das parcelas onde se atopan os campos de fútbol, e por cesión voluntaria mediante convenio, un dos campos pasou a ser ben patrimonial, entrando a formar parte dos sistemas xerais do concello. A realidade física de ditas parcelas, o uso dotacional, a propiedade das mesmas, a relación coa trama do núcleo, a consolidación, e a necesidade de realizar obras para a mellora das instalacións, establece a esixencia de incluir esta parte da parcela descrita con anterioridade, no solo urbano consolidado. O Concello de Mugardos está asistindo a unha progresiva consolidación das áreas de solo urbano, provocando paulatinamente unha demanda de equipamentos comunitarios e servizos públicos axeitados ao ritmo de vida actual. Dentro destes novos equipamentos incluíuse vía modificación puntual as parcelas do cine Zárate recuperando o uso dotacional dentro do casco urbano. A inclusión dunha das parcelas deportivas onde se situaban os campos de fútbol da S. D. C. Galicia coma ben patrimonial, consolida as expectativas deportivas do concello coa creación dun novo campo de entrenamento de herba artificial coas instalacións necesarias para o seu desenvolvemento, impulsando por parte do concello a práctica do deporte dentro do termo municipal. A referencia catastral e superficie catastral da parcela de equipamento deportivo que pasa a ser ben patrimonial para o concello é a seguinte: A delimitación do polígono P1 no PXOM vixente, e a súa ordenación, variará atendendo á adaptación da modificación puntual ao novo marco normativo, ás novas necesidades actuais do ámbito e á relidade física do mesmo. Débese estudiar a tipoloxía edificatoria existente no núcleo colindante, o parcelario e a ordenanza de aplicación a utilizar sendo esta coherente co seu contorno. Así mesmo sería convinte localizar as cesións obrigatorias a carón do equipamento existente consolidando así unha zona dotacional para a zona. Á vista do relatado nos apartados precedentes, atopámonos nunha situación no que o planificador delimita un ámbito coma solo urbano non consolidado no que se inclúe parte dunha parcela dun equipamento existente. Actualmente a LOUGA obriga a unhas cesións mínimas nos ámbitos que desenvolven os solos urbanos non consolidados, descontando os sistemas xerais ou locais de dotacións existentes para o cálculo do aproveitamento tipo. Entendendo co novo ámbito delimitado, debe fixar as cesións propias para equipamentos e espazos libres segundo o determinado na lexislación vixente conseguíndose a consecución dunha zona dotacional no ámbito de O Castro, a desenvolver mediante estudio de detalle. Ao clasificar na súa totalidade o equipamento existente como solo urbano consolidado poderíanse executar obras de mellora das instalacións sen esperar ao desenvolvemento dun ámbito residencial, que na actualidade é inviable. O estudio pormenorizado das circunstancias anteriormente nomeadas, aconsella por un lado: 1. A redelimitación do polígono P1-Pedreira, excluíndo parte da parcela do equipamento deportivo. Sendo necesario a redacción dun novo cadro de determinacións urbanísticas do polígono, definindo a ordenación residencial acorde coa tipoloxía do entorno, e integrando as cesións locais obrigatorias por lei preto das existentes. Por outra banda, entendemos que a modificación deberá cumprir cos límites de sustentabilidade da lei 9/2002, de ordenación urbanística e protección do medio rural de Galicia, e as súas posteriores modificacións, segundo o artigo 46.2. c). Por todo isto os parámetros reflectidos no cadro de determinacións urbanísticas correspondente ao SUNC-P1 vixente, serán os seguintes: · Sup. Bruta do ámbito inicial: 41.824,49 m 2 · Aproveitamento tipo: 0,20 m 2 /m 2 · Condicións urbanísticas da Acción: - Equipamento de solo libre público mínimo do 30 % do sector. - Solo residencial familiar en todas as súas tipoloxías. - Altura máxima de Baixo + 1. - A parcelación apoiarase nos viarios existentes. · Sistema de actuación: Compensación.2. A redelimitación do solo urbano de “O Castro-Penedo-A Cañota”, incorporando a totalidade das parcelas de equipamento deportivo dentro da delimitación actual do núcleo urbano. Para poder realizar obras de mellora nas instalacións.3. A reclasificación das parcelas de equipamentos deportivos como solo urbano consolidado, así como a definición da súa delimitación seguindo a realidade física existente.4. Definición de aliñacións para dar acceso dende viario público ao equipamento, continuando o viario grafado no PXOM.5. A calificación na súa totalidade da parcela do campo de fútbol de propiedade municipal como sistema xeral de equipamentos. Coa presente modificación, preténdese consolidar unha serie de equipamentos municipais existentes preto dos núcleos rurais de O Castro, O Penedo, A Cañota, en procura de consolidar o uso dotacional deportivo no ámbito. Evidéncianse así as razóns de interese público que xustifican a presente modificación, ao potenciar o establecemento de novas dotacións enfocadas á mellora dos bens de uso público, acordes coa dinámica de poboación actual. A presente MODIFICACIÓN PUNTUAL desenvólvese nos documentos que se establecen no art.61 de la Lei 9/2002, a excepción da “Estratexia de Actuación e Estudio Económico”, “Estudio do Medio Rural e Análise do Modelo de Asentamento Poboacional”, “Estudio de Sostenibilidade Ambiental Impacto Territorial e Paisaxístico”,(agora modificado pola nova lei 9/2006 do 28 de Abril sobre a avaliación dos efectos de determinados plans e programas no medio ambiente), e “Catálogo de bens e edificacións obxecto de protección” por exceder do obxectivo e plantexamento da presente. Estes documentos serán: 1.- Memoria Xustificativa de fins e obxectivos 2.- Plano de Información 3.- Planos modificados do PXOM 4.- Cadro de determinacións urbanísticas A presente modificación puntual, pretende abrir una vía para a mellora do aproveitamento público do ámbito anteriormente descrito, contendo as seguintes determinacións: Redelimitación do polígono de solo urbano non consolidado P1 - Pedreira, eliminando da superficie inicial de 44.320 m 2 o resultado do seguinte reaxuste: - Polo lindeiro Norte e Oeste do campo existen 1180 m 2 delimitados como dotación que non se corresponden nin coa realidade física, nin coa catastral. É este un extremo que foi detectado pola secretaría xeral de ordenación do territorio e urbanismo no seu informe para aprobación definitiva que é o que dá lugar a este documento. Comprobouse mediante definición que a cartografía do planeamento estaba trabucada, polo que os 1180 m 2 pasan a formar parte do solo urbano non consolidado P1-“Pedreira”. - Por outra banda polo lindeiro Sur existen 2392 m 2 clasificados como solo urbano non consolidado do P1-“Pedreira”, que corresponden á dotación municipal do campo de fútbol. - Ademais de todo isto, o polígono P1-“Pedreira”, tamén se redelimita para gañar o vial de acceso que se proxecta para a dotación pública. O resultado é a perda de 1283,51 m 2. - Por todo isto para o correcto grafado, tanto da dotación como do solo urbano non consolidado P1-“Pedreira”, resulta que se debe corrixir a superficie do ámbito do polígono restando 2495,51 m 2 da superficie orixinal, co que finalmente resulta: Na presente redelimitación do polígono, as parcelas descritas anteriormente e grafadas nos planos como dotación pública e vial de acceso recalifícanse como solo urbano consolidado. O resto de parcelas quedan incluídas no SUNC-P1-“Pedreira”, coas determinacións expostas no seu cadro de determinacións urbanísticas. As parcelas descritas no apartado 6.1 pasan a formar parte dos sistemas xerais do PXOM como equipamentos en solo urbano consolidado coa ordenanza de aplicación existente no PXOM para equipamentos, aumentando as reservas de solo para dotacións das previstas inicialmente no PXOM (ver planos de ordenación). Increméntanse así os sistemas xerais existentes hoxe en día no concello en 6824 m 2. Segundo o artigo 16.1 da LOUG: “Terán condición de solar as superficies de solo urbano legalmente divididas. que conten con acceso por vía pública pavimentada e servizos urbanos de abastecemento de auga protable, evacuación de augas residuais á rede de saneamento, subministración de enerxía eléctrica, iluminación pública en condicións de caudal e potencia axeitadas para os usos permitidos” A presente modificación puntual establece a aliñación para dar acceso público ao equipamento deportivo de sistema xeral. Para iso continúa o viario grafado no PXOM na parte Norte do ámbito lindando co solo urbano consolidado e o solo urbano non consolidado do P1. Amplíase ata 9 metros (aliñación tomada do planeamento vixente) o camiño existente que parte da Avenida Prión, rematando esta no equipamento deportivo. As parcelas lindantes á marxe esquerda situadas no solo urbano, continúan a aliñación grafada nos planos de aliñacións do planeamento vixente, sendo necesario marcar as parcelas afectadas que dan fronte ao camiño que se pretende ampliar na parte dereita. (Ver planos de ordenación, e o plano de información catastral). Neste caso todas elas, as da parte dereita, pertencen ao polígono P1 de solo urbano non consolidado. As parcelas afectadas son as seguintes (reflectindo os metros cadrados afectados pola ampliación do viario segundo a clase de solo): A totalidade do viario obtense mediante cesión gratuita dun único propietario a favor do concello de Mugardos con data 11 de Agosto de 2010, do que se adxunta a documentación no anexo 7 deste documento. Queda pois garantido o acceso e a propiedade municipal sen contraprestacións, e sen ningún tipo de limitacións á propiedade. (…) - PLANOS DE INFORMACIÓN - PLANOS MODIFICADOS DO PXOM Mugardos a 13 de outubro de 2010 O ALCALDE ASDO) XOSÉ FERNÁNDEZ BARCIA